1388

Die jaar 1388 was 'n skrikkeljaar wat volgens die Gregoriaanse kalender op 'n Dinsdag begin het. Dit was die 88ste jaar van die 14de eeu n.C. In teenstelling met gewone jare het die jaar 366 dae en 'n 29 Februarie gehad. 
Volgens die Juliaanse kalender het die jaar op 'n Woensdag begin.

Gebeure 
 Februarie – Die hele hof van koning Richard II van Engeland word aan hoogverraad skuldig bevind. Hulle almal is óf tereggestel óf uit die land verban.
 9 April – Slag van Näfels in Switserland. Die veldslag was tussen Glarus met hul bondgenote, die Ou Switserse Bond en die Habsburgers. Oorwinning behoort aan die Switsers.
 Augustus – Slag van Otterburn. 'n Skotse leër onder leiding van James Douglas verslaan 'n Engelse leër en neem hul leier, Harry Hotspur gevange. James Douglas sterf egter tydens die veldslag.
 27 Augustus – Slag van Bileća. Die veldslag is geveg tussen die Bosniese magte gelei deur hertog Vlatko Vuković en die Ottomane onder leiding van Lala Shahin Pasha. Die Bosniërs treë as oorwinnaars uit die stryd.

Ongedateerd  
 Stigting van die universiteit van Keulen (Duitsland).
 Die Wyclif Bybel word deur John Purvey voltooi. Daar word begin om die volgelinge van Wyclif (die Lollards) te vervolg.
 John van Gaunt, oom van Richard II van Engeland maak vrede met Kastilië. Hy maak sy aanspraak op die Kastiliaanse troon deur toe te laat dat sy dogter, Catherine van Lancaster met prins Hendrik III, die oudste seun Johan I van Kastilië trou. 
 Ramesuan word weer as koning van Ayutthaya (die hedendaagse suide van Thailand) aangestel nadat hy die 17-jarige koning Thong Chan ontroon en tereggestel het.
 Goryeo Revolusie: Generaal Yi Seonggye begin 'n vier jaar revolusie in Goryeo (nou Korea) nadat hy deur koning U van Goryeo beveel is om die magtige Sjinese weermag aan te val.
 Goryeo Revolusie: Koning U van Goryeo word gedwing om van sy amp afstand te doen. Hy word deur sy seun, Chang vervang.
 'n Sjinese invalsmag onder leiding van Generaal Lan Yu verslaan 'n groot Mongoolse leër onder leiding van Khan Toghus Temur. Honderd lede van die Yuan koninklike familie word gevange geneem. Toghus Temur sterf toe hy probeer ontsnap het en was sodoende deur sy teenstander, Jorightu as Khan van Mongolië opgevolg.
 'n Sjinese leër onder leiding van generaal Xu Da vernietig Karakoroem, die hoofstad van die Mongoolse Ryk
 Tran Ngung werp Tran Hien as koning van Viëtnam omver.
 Omar I word deur Sa'id as koning van die Kanem-Bornu Ryk (hedendaagse Oos-Tsjad en Liberië) opgevolg. Sa'id word egter dieselfde jaar as koning deur Kade Alunu opgevolg. Beide Omar en Sa'id is deur Bilala-indringers vermoor.
 Ghiyas-ud-Din Tughluq II volg Firuz Shah Tughluq as sultan van Delhi op.
 Karel VI van Frankryk neem volle beheer van die regering oor en eindig sodoende die heerskappy van sy oom, Filip die Stoute.
 Die Jubostinja-klooster word in Serwië gebou. 
 Bredevoort in Gelderland kry stadsregte.
 Die Cozia-klooster word in Walagye gebou.

Geboortes 
 13 Junie – Thomas Montacute, 4de Graaf van Salisbury († 3 November 1428)
 7 September – Giovanni Maria Visconti, Hertog van Milaan († 1412)
 14 September – Claudius Clavus, Deense geograaf.
 29 September – Thomas van Lancaster, 1ste Hertog van Clarence en seun van Hendrik IV van Engeland († 22 Maart 1421)
 10 Augustus – Thomas Ebendorfer, Oostenrykse historikus, teoloog en hoogleraar († 12 Januarie 1464)
 23 Augustus – Eberhard IV van Württemberg († 2 Julie 1419)
 Datum onbekend
 Juliana Berners, Engelse skrywer.
 Dai Jin, Sjinese skilder († 1462)
 Jaun de Torquemada, Spaanse teoloog († 26 September 1468)
 Andrea Ciccione, Italiaanse argitek en beeldhouer († 1455)
 Leonardo Giustiniani, Italiaanse politikus en humanis († 1446)
 John II Crispo, Hertog van Archipelago († 1433)
 Jean Juvénal des Ursins, Franse kroniekskrywer en historikus († 1473)
 Charlotte de Bourbon-La Marche, koninginmetgesel van Siprus en Armenië asook die titulêre koninginmetgesel van Jerusalem († 15 Januarie 1422)

Sterftes 
 Januarie – Karlo Thopia, prins van Albanië (* 1335)
 4 Maart – Thomas Usk, Engelse skrywer (tereggestel).
 26 Maart – Niccolò II d'Este, heer van Ferrara, Modena en Parma (* 1338)
 31 Maart – Everaard t'Serclaes, heer van Cruychembourg (Ternat) wat hy bevry het uit die heerskappy van Vlaandere (* ca. 1320) 
 15 Mei – Wenceslaus I van Saksen-Wittenberg (* 1337)
 15 Julie – Agnes van Durazzo, keiserinmetgesel van Jakob van Baux van die Latynse Ryk (* 1345) 
 14 Augustus – James Douglas, 2de Graaf van Douglas (gesterf tydens die Slag van Otterburn) (* 1358)
 3 September – Antonio I della Scala, heer van Verona en buite-egtelike seun van Cansignorio della Scala (* 1362)
 Datum onbekend
 Simon de Burley, bewaarder van die Cinque Poorte en konstabel van die Dover Kasteel (* 1336)
 Sultan Firuz Shah Tughlaq van Delhi, heerser van die Tughlaq-dinastie (* 1309)
 Uskhal Khan, Keiser Tianyuan van Noord-Yuan.
 Otto VI van Tecklenburg.
 Antonio Pucci, Italiaanse digter (* 1310)
 Choe Yeong, Koreaanse generaal (* 1316)
 Johannes von Leysen, Duitse stigter en eerste burgemeester van Allenstein (vandag Olsztyn,Pole) (* 1310)
 Nijō Yoshimoto, seun van Nijō Michihira (* 1320) 
 Robert Tresilian, Engelse prokureur en hoofregter (tereggestel vir sy lojaliteit aan koning Richard II).
 Francesco Zorzi, Markgraaf van Bodonitsa en lid van die Venesiese Zorzi-familie (* 1337)
 Bhre Wengker Wijayarajasa -- wie se mausoleum die Candi Surowono is.

14de eeu